b'\n_START_ARTICLE_\nAleksanterin kirkko\n_START_SECTION_\nKirkon historiaa\n_START_PARAGRAPH_\nTampere kuului vuoteen 1904 saakka Messukyl\xc3\xa4n seurakuntaan. Seurakunnan p\xc3\xa4\xc3\xa4kirkkona toimi Messukyl\xc3\xa4n vanha harmaakivikirkko. Tamperelaiset olivat jo 1820-luvulla vaatineet oman kaupunkiseurakunnan perustamista ja vapautumista Messukyl\xc3\xa4n kirkon yll\xc3\xa4pidosta, mutta lopulta Suomen senaatti hylk\xc3\xa4si esityksen. Turun tuomiokapituli hylk\xc3\xa4si vastaavat esitykset my\xc3\xb6s vuosina 1847 ja 1853. Vuonna 1869 senaatti vihdoin hyv\xc3\xa4ksyi esityksen, mutta asetti asialle kaksi ehtoa. Toisen ehdon mukaan Messukyl\xc3\xa4n kirkkoherran piti olla \xe2\x80\x9dvirastaan eronneita\xe2\x80\x9d eli viran vapaa t\xc3\xa4ytett\xc3\xa4v\xc3\xa4ksi. Messukyl\xc3\xa4n kirkkoherran virassa vuonna 1861 aloittanut Josef Gr\xc3\xb6nberg eli kuitenkin l\xc3\xa4hes 90-vuotiaaksi ja kuoli vasta vuonna 1903. Toinen senaatin asettamista ehdoista oli uuden kirkkorakennuksen rakentaminen._NEWLINE_Kirkko vihittiin k\xc3\xa4ytt\xc3\xb6\xc3\xb6n adventtina 1881, jolloin siit\xc3\xa4 tuli Tampereen kaupunkiseurakunnan p\xc3\xa4\xc3\xa4kirkko. Tulipalo tuhosi kirkon l\xc3\xa4hes kokonaan 1937, kun sen ensimm\xc3\xa4inen peruskorjaus oli loppusuoralla. Ty\xc3\xb6 kuitenkin saatettiin loppuun, ja korjaus valmistui joulukuussa 1938.'